b'\n_START_ARTICLE_\nKosova Airlines\n_START_PARAGRAPH_\nKosova airlines je bila letalska dru\xc5\xbeba s sede\xc5\xbeem v Pri\xc5\xa1tini (Kosovo). Dru\xc5\xbeba je povezovala Pri\xc5\xa1tino in Kosovo z ve\xc4\x8djimi mesti v Evropi. Jeseni 2003 sta jo ustanovili Za\xc4\x8dasna upravna misija Zdru\xc5\xbeenih narodov na Kosovu (UNMIK) in vlada Kosova. V svoji floti je imela eno letalo Boeing 737-700, najeto od nem\xc5\xa1ke letalske dru\xc5\xbebe Hamburg International. 10. maja 2006 je bilo letalo vrnjeno lastniku in dru\xc5\xbeba je prenehala s samostojnimi letalskimi operacijami. Dru\xc5\xbeba je nadaljevala svoje delo s sodelovanjem z drugimi letalskimi dru\xc5\xbebami, ki letijo v Pri\xc5\xa1tino, predvsem z Germanwings, LTU, Air Berlin in \xc5\xa1e z nekaterimi drugimi.\n_START_SECTION_\nFlota\n_START_PARAGRAPH_\nDru\xc5\xbeba Kosova Airlines je uporabljala letalo Boeing 737-700 (skupaj s posadko) nem\xc5\xa1ke letalske dru\xc5\xbebe Hamburg International v \xc4\x8dasu od 1.decembra 2003 do 10.maja 2006. Registrska oznaka letala je bila D-AHIF._NEWLINE_Rep letala je bil obarvan v modro barvo dru\xc5\xbebe Hamburg International, z zemljevidom Republike Kosovo v sredini. Na rezervoarjih za gorivo je bil logotip Hamburg Internationala, nad potni\xc5\xa1kimi okni pa se je nahajal angle\xc5\xa1ki napis\xc2\xa0\xc2\xbbOperated in cooperation with Kosova Airlines\xc2\xab\xc2\xa0(Leti v sodelovanju s Kosova Airlines).'